Stefnt er að því að ljúka gerð samnings um dreifingu á dagskrá RÚV í gegnum gervihnött síðar í þessum mánuði . Þetta kemur fram í fréttatilkynningu frá samgönguráðuneytinu . Eins og fram hefur komið í fréttum hefur útsendingin með þessum hætti staðið til um nokkurt skeið og á dögunum vísaði Páll Magnússon útvarpsstjóri íbúum Hvalfjarðarsveitar á þessa lausn þegar kvartað var undan slæmum styrk útsendingar RÚV í sveitarfélaginu . Fyrr í vetur var dreifingin boðin út og eins og áður sagði er stefnt að undirritun samnings síðar í þessum mánuði . Frá undirritun samnings þar til útsendingar hefjast munu líða um tveir mánuðir . Samkvæmt því gæti því útsending hafist í apríl .